

**Асыл тұқымды мал шаруашылығын дамытуға және мал шаруашылығы өнiмiнiң өнiмдiлiгi мен сапасын арттыруға 2015 жылға субсидиялар көлемдерін бекіту туралы**

Маңғыстау облысы әкімдігінің 2015 жылғы 20 наурыздағы № 75 қаулысы. Маңғыстау облысы Әділет департаментінде 2015 жылғы 30 сәуірде № 2698 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қантардағы, «Агроөнеркәсіптік кешенді және ауылдық аумақтарды дамытуды мемлекеттік реттеу туралы» 2005 жылғы 8 шілдедегі Қазақстан Республикасының заңдарына, «Асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау қағидаларын бекіту туралы» Қазақстан Республикасы Ауыл шаруашылығы министрінің 2014 жылғы 19 қарашадағы № 3-1/600 бұйрығына (Нормативтік құқықтық актілерді мемлекеттік тіркеу тізілімінде № 9987 болып тіркелген) сәйкес облыс әкімдігі **ҚАУЛЫ ЕТЕДІ:**  
      1. Мыналар бекітілсін:  
      осы қаулының 1 – қосымшасына сәйкес мал шаруашылығы салалары бойынша ірі, шырынды, құрама жемшөп пен жемшөп қоспаларын сатып алу бойынша шығындарды арзандатуға арналған субсидиялар нормативтері;  
      осы қаулының 2 – қосымшасына сәйкес ірі, шырынды, құрама жемшөп пен жемшөп қоспаларын сатып алу бойынша шығындарды арзандатуға арналған субсидиялау бағыты бойынша ауыл шаруашылығы тауар өндірушілеріне қойылатын өлшемдер мен талаптар;  
      осы қаулының 3 – қосымшасына сәйкес асыл тұқымды мал шаруашылығын дамытуға және мал шаруашылығы өнімінің өнімділігі мен сапасын арттыруға 2015 жылға субсидиялар көлемдері  
      Ескерту. 1 - тармақ жаңа редакцияда - Маңғыстау облысы әкімдігінің 21.07.2015 № 204 қаулысымен (жарияланған күнінен кейін күнтізбелік он күн өткен соң қолданысқа енгізіледі)..  
      2. «Облыстық ауыл шаруашылығы басқармасы» мемлекеттік мекемесі (Б. Ерсайынұлы) осы қаулының «Әділет» ақпараттық-құқықтық жүйесі мен бұқаралық ақпарат құралдарында ресми жариялануын, Маңғыстау облысы әкімдігінің интернет-ресурсында орналасуын қамтамасыз етсін.  
      3. Осы қаулының орындалуын бақылау облыс әкімінің орынбасары Р. М. Әміржановқа жүктелсін.  
      4. Осы қаулы әділет органдарында мемлекеттік тіркелген күннен бастап күшіне енеді және ол алғашқы ресми жарияланған күнінен кейін күнтізбелік он күн өткен соң қолданысқа енгізіледі.  
 

*Облыс әкімінің*  
*міндетін атқарушы                       С. Алдашев*  
 

      «КЕЛІСІЛДІ»  
      Қазақстан Республикасы  
      Ауыл шаруашылығы министрі  
      А.С. Мамытбеков  
      20 наурыз 2015 жыл

Маңғыстау облысы әкімдігінің  
2015 жылғы 20 наурыздағы  
№ 75 қаулысына 1 – қосымша

**Мал шаруашылығы салалары бойынша ірі, шырынды, құрама жемшөп пен жемшөп қоспаларын сатып алу бойынша шығындарды арзандатуға арналған субсидиялар нормативтері**

      Ескерту. 1 - қосымша жаңа редакцияда - Маңғыстау облысы әкімдігінің 21.07.2015 № 204 қаулысымен (жарияланған күнінен кейін күнтізбелік он күн өткен соң қолданысқа енгізіледі).

|  |  |  |  |
| --- | --- | --- | --- |
| № | Мал шаруашылығы салалары | Өлшем бірлігі | 1 бірлікке арналған субсидиялар нормативтері, теңге |
| 1 | Қой шаруашылығы | бас | 1585 |
| 2 | Жылқы шаруашылығы | бас | 3754 |
| 3 | Түйе шаруашылығы | бас | 3387 |

Маңғыстау облысы әкімдігінің  
2015 жылғы 20 наурыздағы  
№ 75 қаулысына 2 - қосымша

**Ірі, шырынды, құрама жемшөп пен жемшөп қоспаларын  сатып алу бойынша шығындарды арзандатуға арналған субсидиялау бағыты бойынша ауыл шаруашылығы тауар өндірушілеріне қойылатын өлшемдер мен талаптар**

     Ескерту. 2 - қосымша жаңа редакцияда - Маңғыстау облысы әкімдігінің 21.07.2015 № 204 қаулысымен (жарияланған күнінен кейін күнтізбелік он күн өткен соң қолданысқа енгізіледі).

|  |  |  |
| --- | --- | --- |
| № | Субсидиялау бағыты | Өлшемдер мен талаптар |
| 1 | Ірі, шырынды, құрама жемшөп пен жемшөп қоспаларын сатып алу | Асыл тұқымды аналық мал басының болуы |
| Барлық малдарда бірдейлендіру нөмірлерінің және олардың ауыл шаруашылығы жануарларын сәйкестендіру жөніндегі деректер базасында тіркелуінің болуы |
| Ветеринариялық, ветеринариялық-санитариялық іс-шараларды ұйымдастыру және жүзеге асыру, зоотехникалық есепті жүргізу |
| Қойдың барлық мал басының селекциялық және асыл тұқымдық жұмыстар жүргізудің бірыңғай ақпараттық базасында тіркелуінің болуы |

Маңғыстау облысы әкімдігінің  
2015 жылғы 20 наурыздағы  
№ 75 қаулысына 3 - қосымша

**Асыл тұқымды мал шаруашылығын дамытуға және мал шаруашылығы өнімінің өнімділігі мен сапасын арттыруға 2015 жылға субсидиялар көлемдері**

      Ескерту. Қаулы 3 - қосымшамен толықтырылды - Маңғыстау облысы әкімдігінің 21.07.2015 № 204 қаулысымен (жарияланған күнінен кейін күнтізбелік он күн өткен соң қолданысқа енгізіледі).

|  |  |  |  |  |
| --- | --- | --- | --- | --- |
| № | Субсидиялау бағыты | 1 бірлікке арналған субсидиялар нормативтері, теңге | Субсидияланатын көлем, кг | Субсидия сомасы, мың теңге |
| Асыл тұқымды мал шаруашылығын дамыту | | | | |
| 1 | Отандық асыл тұқымды ірі қара малды сатып алу | 154 000 | 36 | 5 544,0 |
| 2 | Қой шаруашылығында селекциялық және асыл тұқымдық жұмыстарды жүргізу: асыл тұқымдық зауыттар мен шаруашылықтардағы асыл тұқымдық аналық қой басы | 1 500 | 12 064 | 18 096,0 |
| 3 | Асыл тұқымды тоқтылар мен тұсақтарды сатып алу | 8 000 | 300 | 2 400,0 |
| 4 | Асыл тұқымды жылқыларды сатып алу | 40 000 | 141 | 5 640,0 |
| Өнім өндірісінің құнын арзандату | | | | |
| 5 | Түйе еті | 90 | 30 000 | 2 700,0 |
| 6 | Шұбат | 55 | 610 000 | 33 550,0 |
| 7 | Жылқы еті | 92 | 30 000 | 2 760,0 |
| 8 | Қой еті (1-деңгей) | 200 | 20 000 | 4 000,0 |
| 9 | Қой еті (2-деңгей) | 100 | 28 100 | 2 810,0 |
| Ірі, шырынды, құрама жемшөп пен жемшөп қоспаларын сатып алу бойынша шығындарды арзандату | | | | |
| 10 | Қой шаруашылығы | 1585 | 15000 | 23775,0 |
| 11 | Жылқы шаруашылығы | 3754 | 4000 | 15016,0 |
| 12 | Түйе шаруашылығы | 3387 | 1600 | 5418,0 |
| Барлығы | |  |  | 121709,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК